Metasekvoja

Metasekvoja (Metasequoia) – pušūnų (Pinophyta) skyriaus, kiparisinių (Cupressaceae) šeimos medžių gentis.

Genties istorija 
Rastos genties fosilijos atskleidžia, kad gentis evoliucionavo vėlyvojo kreidos periodo senomanijos laikotarpiu prieš 100 milijoną metų.

Metasekvojų fosilijų duomenys yra išsamūs ir rodo, kad gentis buvo plačiai paplitusi Šiaurės Amerikos ir Eurazijos žemynuose nuo ankstyvojo vėlyvosios kreidos periodo iki plio-pleistoceno periodo.

Remdamasis fosilijomis, pirmą kartą metasekvojų gentį aprašė japonų paleobotanikas Šigeru Mikis (Shigeru Miki) 1941 m., kadangi jas anuo metu žinojo tik iš iškasamų fosilijų ir buvo manyta, kad metasekvojos seniai išnykusios.

Išlikusios rūšys 
Iki mūsų laikų išliko viena rūšis:
 Metasequoia glyptostroboides Hu & W.C.Cheng, 1948 – Tikroji metasekvoja

Fosilinės rūšys 

Metasekvojų genties išnykusios rūšys identifikuotos pagal fosilijas:
 † Metasequoia disticha (Heer) Miki, 1941
 † Metasequoia foxii Stockey, Rothwell et Falder, 2001
 † Metasequoia millerii Rothwell et Basinger, 1979
 † Metasequoia occidentalis (Newberry) Chaney, 1955

Šaltiniai 

Kiparisiniai
Medžiai ir krūmai